कांग्रेस की स्थानीय इकाई के अध्यक्ष ओंकार सिंह ने शिकायत दर्ज कराई थी कि 'राहुल की रावण लीला' शीर्षक वाली किताब में गांधी परिवार के बारे में आपत्तिजनक और अपमानजक बातें लिखी हुई हैं.सिंह ने अपनी शिकायत में कहा था कि यहां 17 अप्रैल को चुनाव होने वाला है और इस किताब को लोकसभा क्षेत्र के अंतर्गत आने वाले गांवों में बांटा जा रहा है.पुलिस के अनुसार, ओंकार सिंह ने किताब बांटने वालों पर कड़ी कार्रवाई की मांग की थी.शिकायत का संज्ञान लेते हुए जिलाधिकारी ने सिविल लाइन पुलिस स्टेशन में एफ़आईआर दर्ज करने और एसडीएम द्वारा जांच के आदेश दिए. बदायूं के एसएसपी अतुल सक्सेना ने इस ख़बर की पुष्टि की है.समाचार एजेंसी पीटीआई ने पुलिस के हवाले से बताया कि किताब पर लिखी हुई ई-मेल आईडी को भी बंद कर दिया गया है और इसके लिए ज़िम्मेदार लोगों को चेतावनी दी गई है.पुलिस के अनुसार इस किताब में कांग्रेस अध्यक्ष सोनिया गांधी, पार्टी उपाध्यक्ष राहुल गांधी, पुत्री प्रियंका गांधी वाड्रा और दामाद रॉबर्ट वाड्रा के ख़िलाफ़ आपत्तिजनक बातें लिखी गई हैं.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)